el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el
Ο Αξιοθαύμαστος Κήπος είναι βράβευση η οποία δημιουργήθηκε το 2004 από το γαλλικό Υπουργείο Πολιτισμού με την συμβολή του Εθνικού Συμβουλίου Πάρκων και Κήπων[1].
Στόχος του συγκεκριμένου βραβείου είναι η ανάδειξη των ανοιχτών στο κοινό και καλά διατηρημένων πάρκων και κήπων. Η συγκεκριμένη βράβευση ξεπερνά το πλαίσιο των παλαιών κήπων, προστατευόμενων ή όχι ως ιστορικά μνημεία, ώστε να είναι σε θέση να περιλάβει και κήπους οι οποίοι δημιουργήθηκαν κατά τα πρόσφατα χρόνια.
Σύγχρονος κήπος γαλλικού τύπου στην Προβηγκία: το Περίπτερο του Γκαλόν στο Κυκυρόν[2]
Το συγκεκριμένο κρατικό βραβείο, το οποίο απονέμεται για διάστημα 5 ετών, είναι ανανεώσιμο και αναθεωρήσιμο. Τα κριτήρια τα οποία λαμβάνονται υπόψη για την απονομή της συγκεκριμένης βράβευσης είναι τα παρακάτω έξι:
η ένταξή τους στον ευρύτερο χώρο και η ποιότητα των περιμετρικών τους χώρων,
η παρουσία ιδιαίτερων διακοσμητικών στοιχείων,
η ιστορική σημασία (μόνο για τους παλαιούς κήπους),
η ποιότητα της συντήρησης.
Το βραβείο παρουσιάζει τα παρακάτω πλεονεκτήματα:
αναφορά στα έγγραφα τα οποία εκδίδει το Υπουργείο Πολιτισμού και Επικοινωνίας,
δυνατότητα τοποθέτησης οδικής σήμανσης προώθησης,
δυνατότητα συμπερίληψης στα τοπικά σχέδια αστικοποίησης,
στήριξη του Εθνικού Συμβουλίου Πάρκων και Κήπων, της Επιτροπής Πάρκων και Κήπων της Γαλλίας και της τοπικής ένωσης.
Το βραβείο υποχρεώνει τους ιδιοκτήτες, στον αντίποδα, να εξασφαλίσουν την τακτική συντήρηση των κήπων τους, να είναι επισκέψιμοι από το κοινό για τουλάχιστον 50 ημέρες σε ετήσια βάση, να συμμετέχουν στην εθνική πρωτοβουλία των « Rendez-vous aux jardins » ή στις Ευρωπαϊκές Ημέρες Κληρονομιάς, να θέσουν ενημερωτικά φυλλάδια στην διάθεση του κοινού, καθώς και να τοποθετήσουν πλάκα η οποία θα φέρει το λογότυπο του βραβείου.
Ο κατάλογος των βραβευθέντων κήπων, ο οποίος και ενημερώνεται σε ετήσια βάση, είναι αναγνώσιμος στην ιστοσελίδα της Επιτροπής Πάρκων και Κήπων της Γαλλίας.[3]
Το 2013 το βραβείο απονεμήθηκε για πρώτη φορά στο σύνολο μίας γαλλικής κοινότητας, ως αναγνώριση των προσπαθειών του περιβαλλοντικού σχεδιασμού του κέντρου του Σεντινί, για μία ανανεώσιμη χρονική διάρκεια πέντε ετών.[4]
↑ «Critères de mise en place» (PDF). Αρχειοθετήθηκε από το πρωτότυπο (PDF) στις 11 Νοεμβρίου 2008. Ανακτήθηκε στις 29 Φεβρουαρίου 2016.
↑ «Le Pavillon de Galon (5 ha) - Vaucluse». Ανακτήθηκε στις 6 Δεκεμβρίου 2021.
↑ «Liste des jardins labellisés « jardin remarquable » au 3 janvier 2013» (PDF). Ministère de la Culture et de la communication. 2013. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 10 Φεβρουαρίου 2013.
↑ Calmeilles, Pierre. «Chédigny, premier village-jardin de France» (στα γαλλικά). La Nouvelle République du Centre-Ouest date=2013-10-12. Αρχειοθετήθηκε από το πρωτότυπο στις 2015-01-04. https://web.archive.org/web/20150104191842/http://www.lanouvellerepublique.fr/Indre-et-Loire/Actualite/Environnement/n/Contenus/Articles/2013/10/12/Chedigny-premier-village-jardin-de-France-1646758. Ανακτήθηκε στις 2014-07-25.
(Γαλλικά) Ιστοσελίδα της Επιτροπής Πάρκων και Κήπων της Γαλλίας
(Γαλλικά) Νομοθετικό διάταγμα της 28ης Μαΐου 2010 αναφορικά με τον διορισμό στο Εθνικό Συμβούλιο Πάρκων και Κήπων